**Agami Daniel Fikke Hando** (født 12. februar 1995 i Bergen) er en norsk fotballspiller. Fra august 2023 spiller han for FK Tomori Berat i Albansk 1.divisjon.

Hando spiller primært defensiv midtbane eller midtstopper, og er den skandiviske fotballspilleren som har scoret flest mål i bosnisk fotball, samt den eneste nordmannen som har spilt profesjonell fotball i Albania og Montenegro. Han har spilt for følgende klubber: 

* 3. nivå Bosnia-Hercegovina: NK Natron Maglaj
* 1. nivå Montenegro: FK Decic Tuzi
* 2. nivå Bosnia-Hercegovina: NK Jedinstvo Bihac
* 2. nivå Albania: KS Burreli, KF Tomori Berat

Klubbkarriere
-------------

### Tidlig karriere

Hando startet sin fotballkarriere i klubben Fana IL. Han flyttet i 2013 til Østlandet for å starte på Norsk Toppidrettsgymnas i Bærum, der han gikk sammen med landslagsspillere som Anders Trondsen, Mats Møller Dæhli, Caroline Graham Hansen. 

Tilbake i Bergen spilte han for seniorlagene til SK Baune og FK Fyllingsdalen 2 i 4. divisjon. Han spilte mest høyrekant og høyreback, og spilte totalt 41 kamper for begge klubbene og scoret fire mål.

### Balkan

Sommeren 2016 fikk Hando muligheten til å dra til Bosnia-Hercegovina, og var først treningsspiller i tre måneder for storklubben FK Slavija Sarajevo, for å tilpasse seg til den balkanske kulturen. Etter dette signerte han kontrakt med NK Natron Maglaj på nivå 3 i Bosnia-Hercegovina og spilte totalt 12 kamper. I ti av dem spilte han fra start, og i alt scoret han tre mål. 
Han spilte videre for klubben FK Dečić i den øverste divisjonen i Montenegro. Klubben hadde i den foregående sesongen manglet 5 poeng på å kvalifisere seg til Europaligaen i fotball for menn. Han spilte to vennskapskamper mot Mladost Podgorica og KF Vllaznia, men var preget av skader under oppholdet. 

### Tilbake til Norge

Etter oppholdet i FK Decic mottok Hando tilbud om å spille for NK Jedinstvo Bihać på nivå 2 i Bosnia-Hercegovina. 

Sommeren 2018 signerte han imidlertid kontrakt med Skedsmo Fotballklubb i Norsk Tipping-ligaen (3. divisjon). Ved sesongslutt hadde han spilt ti kamper for Skedsmo, hovedsakelig på sentral midtbane.

### Tilbake til Balkan

Tidlig i 2019 signerte Hando for NK Jedinstvo Bihać på nivå 2 i Bosnia-Hercegovina. Sommeren 2019 signerte han for KS Burreli i Albansk 1.divisjon.

### Retur til Norge

Etter å ha mottatt flere tilbud på Balkan, både fra nivå 1 og 2, valgte Hando tidlig i 2020 å signere for Nybergsund Trysil i Norsk Tipping Ligaen. I sesongen 2021 og 2022 spilte han 31 kamper og hadde totalt 2 mål og 3 assist. 

### Kosovo og Albania

Vinteren 2022 signerte Hando for FC A.N i Kosovo. Han valgte derimot å terminere kontrakten kort tid etter grunnet at klubben hadde økonomiske problemer. I august 2023 signerte Hando for Tomori Berat i Albansk 1.divisjon.

### Retur til Norge

Hando signerte i februar 2024 for Gjøvik-Lyn i PostNord-ligaen.

Referanser
----------

1. ↑  «Sundet-Fotball.no - To nye spillere er klare». *www.sundet-fotball.no*. 3. februar 2020. Besøkt 7. februar 2020.
2. ↑  «2. CFL - Players from foreign clubs». *www.transfermarkt.com* **(engelsk)**. Besøkt 31. august 2023.
3. ↑  «Abissnet Superiore - Players from foreign clubs». *www.transfermarkt.com* **(engelsk)**. Besøkt 31. august 2023.
4. ↑  «Prva liga FBiH - Players from foreign clubs». *www.transfermarkt.com* **(engelsk)**. Besøkt 31. august 2023.
5. ↑  «NORGES MINST KJENTE UTENLANDSPROFF SPILLER FOTBALL PÅ ØVERSTE NIVÅ I MONTENEGRO». *Fotballkanalen.com*. 20. august 2017. Besøkt 30. august 2020.
6. 1 2  «Agami (24) fra Bergen satser alt i balkansk fotball. Her er NISOs råd til andre som vil prøve seg.». *www.aftenposten.no*. Besøkt 30. august 2020.
7. ↑  Horten, Kristian Østgaard (28. januar 2020). «(+) Han er Nybergsunds nyeste signering: – En ledertype». *Østlendingen* **(norsk)**. Besøkt 29. januar 2022.
8. ↑  Fotballforbund, Norges. «Agami Daniel Fikke Hando - Profil». *fotball.no - Norges Fotballforbund* **(norsk)**. Besøkt 17. desember 2021.
9. ↑  Fotballforbund, Norges. «Agami Daniel Fikke Hando - Profil». *fotball.no - Norges Fotballforbund* **(norsk)**. Besøkt 24. februar 2024.

Eksterne lenker
---------------

* (en) Agami Hando – kategori av bilder, video eller lyd på Commons Rediger på Wikidata
* (en) Agami Hando – Transfermarkt Rediger på Wikidata

* (en) Agami Hando – FootballDatabase.eu Rediger på Wikidata

* (no) Agami Hando – Norges Fotballforbund Rediger på Wikidata